stanford-oval/wikipedia huggingface dataset:
Gospel Power

| Gospel Power |
| --- | --- |

Tiedot
Toiminnassa:  1980-1988, 2019–
Tyylilaji:  gospel
Kotipaikka:  Suomi
Laulukieli:  suomi
Jäsenet:  Lasse Heikkilä, koskettimet, laulu   Kimmo Virtanen, laulu   Petri Laarko, kitara   Joonas Vainio, basso    Marko ”Ensio” Varis, rummut   Emeliina Virtanen, koskettimet/laulu  
Infobox OKNimi-testi OK: 
Gospel Power on suomalainen hengellistä rytmimusiikkia esittänyt yhtye. Yhtye perustettiin vuonna 1980. Gospel Powerin kantavana voimana toimi Lasse Heikkilä, joka on säveltänyt ja sanoittanut lähes kaikki yhtyeen kappaleet.
Gospel Powerin ponnahti julkisuuteen voitettuaan vuonna 1981 Tampereella pidetyn Nuoriston Taidetapahtuman parhaan yhtyeen ja Hämeen läänin parhaan hengellisen yhtyeen tittelin. Seuraavana vuonna julkaistiin yhtyeen ensimmäinen levy.
Vuonna 1986 yhtyeen solistiksi tuli Heikki Hela. Bändin imago muuttui uuden solistin myötä ahdistuneesta eskapismista uskon, pelastuksen, riemun ja vapauden julistukseen sekä teatterinomaiseen, osin koomiseenkin ilmaisuun. Sanoituksista poistuivat vaativat hengelliset teemat ja konserttien määrä kasvoi. Gospel Power oli suosionsa huipulla Pölyä!-levyn aikaan vuonna 1987. Kyseistä albumia myytiin tuhansia kappaleita.
Vuonna 1987 Gospel Power osallistui Levyraatiin kappaleellaan ”Tänään voi olla se päivä” saaden tuomaristolta yhteensä 30 pistettä. 1980-luvun lopulla yhtye esiintyi Suomen ulkopuolella Ruotsissa, Alankomaissa ja Itä-Saksassa.
Gospel Power oli kivunnut suomi-gospelin ykkössuosikkien joukkoon. Yhtye päätti uransa vuonna 1988 toteutetun suuren Suojatie-musikaalin myötä.
Vuonna 1989 Gospel Powerin pohjalta kasattiin lyhytaikainen Edison-niminen yhtye, joka julkaisi LP-levyn Se Toimii. Vuonna 1999 Maata näkyvissä -festareilla Turussa Gospel Power teki pienimuotoisen reunion-esiintymisen.
Syyskuussa 2019 Gospel Power teki comeback-esiintymisen Tampereen Pakkahuoneella järjestetyssä Ristirock Reloadedissa, jonka myötä uuden kokoonpanon oli tarkoitus lähteä keväällä 2020 kiertueelle. Kiertue siirrettiin syksylle 2022 COVID-19-pandemian vuoksi. Vuonna 2020 yhtye kuitenkin julkaisi uuden kappaleen "86". . Gospel Power teki myös pandemian aikana yksittäisiä keikkoja, joista osa nauhoitettiin etänä katseltavaksi ilman yleisöä.
Kokoonpanot

1980–1981
Leena Heikkilä (laulu)
Timo Taivalsalmi (ent. Piilo) (kitara, laulu)
Lasse Heikkilä (koskettimet, kitara, laulu)
Jussi Heikkilä (basso)
Esa Damski (rummut)
Juha Törmä (trumpetti)
Jaakko Manninen (trumpetti)
Terho Tiilikainen (trumpetti)
Olli Hostikka (pasuuna)
1982–1983
Lasse Heikkilä (koskettimet, laulu)
Anne Ohtola (laulu)
Petri Laarko (kitara)
Jussi Heikkilä (basso)
Olli Hostikka (pasuuna, laulu)
Esa Damski (rummut)
Jukka Mäkeläinen (miksaus)
1983–1985
Lasse Heikkilä (koskettimet, laulu)
Anne Ohtola (laulu)
Pentti Hietanen (kitara, laulu)
Petri Laarko (kitara)
Harri Pora (basso)
Esa Damski (rummut)
Klassinen kokoonpano 1986 - 1988
Lasse Heikkilä (kosketinsoittimet, laulu)
Heikki Hela (laulu, kitara, percussion)
Petri Laarko (kitara)
Lasse Nokelainen (basso)
Esa Damski (rummut)
Suojatie-musikaalissa mukana myös:
Ari Jaaksi (koskettimet, 1988)
Kimmo Virtanen (percussion, 1988)
Juha Rautiainen (roudaus, 1988)
Mia Hemming (tanssi, 1988)
2019–2024
Lasse Heikkilä (koskettimet, laulu)
Kimmo Virtanen (laulu)
Petri Laarko (kitara)
Timo Taivalsalmi (basso)
Esa Damski (rummut)
2025->
Lasse Heikkilä (koskettimet, laulu)
Emeliina Virtanen (koskettimet, laulu)
Kimmo Virtanen (laulu)
Petri Laarko (kitara)
Joonas Vainio (basso)
Marko ”Ensio” Varis (rummut)
Julkaisut

Gospel Power (albumi, 1982)
Kuuntele (albumi, 1983)
Uusi maailma (albumi, 1985)
Pölyä (albumi, 1987)
Suojatie (albumi, 1988)
Best of Gospel Power (kokoelma, 1994)
86 (single, 2020)
Aiheesta muualla

YLE Elävä arkisto: Gospel Power livetaltiointi Turussa 1987[vanhentunut linkki]
YouTube: Gospel Power Levyraadissa 1987
Youtube: Gospel Power Uusi Maailma 1986
Timo Saarniemi

Timo Saarniemi (27. heinäkuuta 1942 Turku – 14. kesäkuuta 2005 Paimio) oli turkulainen rock-kulttuurin tallentaja ja äidinkielen opettaja. Turun Port Arthurissa asunut valtiotieteen lisensiaatti ja filosofian maisteri Saarniemi teki rock- ja pop-kulttuurin underground-piireistä persoonallisia, valokopioina levinneitä valokuvaraportteja ja kirjoitti ahkerasti musiikkilehti Rumban yleisönosastolle. Hän kirjoitti ahkerasti mielipidekirjoituksia myös Turun Sanomiin, Helsingin Sanomiin, Turkulaiseen ja Åbo Underrättelseriin.
Saarniemi esiintyi toisinaan myös nimimerkeillä, joista ainakin Tim Holmnäs ja Kaleva Saares toisinaan saattoivat väitellä Timo Saarniemen kanssa käsiteltävästä teemasta.lähde?
Saarniemi julkaisi myös kaksi omakustannekirjaa. Ruotsinkielinen FST-televisiokanava esitti hänestä vuonna 1998 dokumentin Natten är ännu ung.lähde?
Saarniemi työskenteli vuodesta 1970 äidinkielen opettajana Kaitaan lukiossa, Espoossa. Hän muutti takaisin Turkuun vuonna 1984. Opetustyön ja rock-antropologian harrastamisen ohella hän myös jatkuvasti opiskeli sekä Turun että Helsingin yliopistoissa ja saavutti vuosituhannen vaihteen tienoilla valtiotieteen lisensiaatin oppiarvon, jo 1970-luvun alussa suorittamansa filosofian maisterin lisäksi.lähde? 
Saarniemi oli myös mukana perustamassa Äidinkielen opetustieteen seuraa.lähde?
Elokuussa 2006 turkulainen levy-yhtiö Solina Records julkaisi Saarniemen muistosinglen: Mukavia turkulaisnuoria -nimisen projektin levyllä on kappaleet ”Timo Saarniemi” ja ”I'm A Cult Hero”. Singlellä esiintyy joukko Timo Saarniemen valokuvareportaaseissa esiintyneitä muusikoita. Levyn tuotti Jori Sjöroos.
Kirjallisuutta

Oman itsensä sankari.  Espoo:  Äidinkielen opetustieteen seura, 1992.  ISBN 951-96138-5-4
Eurooppalainen matkapäiväkirja. Timo Saarniemen 60-vuotisjuhlakirja matkoilta Euroopassa 1969–2001.  Turku:  Timo Saarniemi, 2002.  ISBN 952-91-4804-6
Aiheesta muualla

Timo Saarniemen muistokirjoitus Helsingin Sanomissa
TIMO SAARNIEMI - Omaehtoista undergroundia, tekstitettyjä kuvaraportteja
Timo Saarniemi wannabes.net:ssä
Timo Saarniemi: "Katoavien hetkien impressiot". Julkaistu Turun Aika -lehden kesänumerossa 2005 (28.5.2005).
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)
Emmy-palkinto

| Emmy-palkinto |
| --- | --- |
 Emmy-palkinto
Palkinnon antaja:  International Academy of Television Arts and Sciences/National Academy of Television Arts and Sciences
Maa:   Yhdysvallat
Ensimmäinen palkinto:  1949
Emmy-palkinto on televisioalan palkinto. Emmy-palkintoa pidetään Oscar- (elokuva), Grammy- (musiikki) ja Tony-palkinnon (teatteri) arvoisena.
Emmy-palkintoja jaetaan useissa eri televisioalan osa-alueissa, muun muassa viihde-, uutis-, dokumentti- ja urheiluohjelmien aloissa. Palkinnot myös jaetaan useissa eri alakohtaisissa tilaisuuksissa koko vuoden aikana. Tunnetuimmat Emmy-tilaisuudet ovat Primetime Emmy -palkintojen jakotilaisuus, jossa jaetaan palkinnot prime time -televisio-ohjelmille; sekä Daytime Emmy -palkintojen jakotilaisuus, jossa palkinnot jaetaan Daytime-TV-ohjelmille.
Emmy-palkintoja jakavat kolme toisiinsa liittyvää organisaatiota:
Academy of Television Arts & Sciences (ATAS) jakaa valtakunnalliset prime time viihteen palkinnot
National Academy of Television Arts & Sciences (NATAS) jakaa day time-, urheilu-, uutis- ja dokumenttiohjelmien, teknologiaa, bisnes-, alue- ja globaalimedian palkinnot ja
International Academy of Television Arts & Sciences jakaa palkinnot kaikille Yhdysvaltojen ulkopuolella tuotetuille ja alkuperäisesti esitetyille ohjelmille.
Historia

Losangelesilainen Academy of Television Arts & Sciences (ATAS) vakiinnutti Emmy-palkinnot osana tiedotus- ja viestintätoimintaa edistävänä tilaisuutena. Nimi "Emmy" on peräisin vanhoissa videokameroissa käytettävästä osasta, jota kutsuttiin nimellä "immy". Jotta palkinnon nimi ja itse pysti sopisivat yhteen, pienoisveistos suunniteltiin kuvaamaan siivekästä naista, joka pitelee atomia.
Ensimmäinen Emmy-gaala pidettiin 25. tammikuuta 1949 Hollywood Athletic Clubilla. Kaikkien aikojen ensimmäisen Emmy-palkinnon vastaanotti Shirley Dinsdale, parhaasta televisiopersoonallisuudesta.
1950-luvulla ATAs laajensi Emmy-seremonian valtakunnalliseksi tapahtumaksi esittäen palkintogaalan koko maassa. Vuonna 1955 National Academy of Television Arts & Sciences (NATAS) perustettiin New Yorkiin auttamaan Emmyjen valvonnassa.
Alun perin joka vuosi pidettiin vain yksi Emmy-tilaisuus, mutta kun Daytime Emmy -palkinnot jaettiin ensimmäisen kerran vuonna 1974, Emmy-gaaloja alettiin pitää useampia. Kansainvälisiä Emmy -palkintoja alettiin myös jakaa 1970-luvulla.
Vuonna 1977 ATAS ja NATAS päättivät erota ja jakaa Emmy-palkinnon ja tavaramerkin omistajuuden.
Vuoden 2023 syyskuuksi suunnitellut Emmy-gaalat siirrettiin seuraavan vuoden tammikuulle Hollywoodin näyttelijöiden ja käsikirjoittajien lakkojen takia. Primetime Emmy -palkinnot jaetaan 15. tammikuuta 2024 ja Creative Arts Emmy -palkinnot 6.–7. tammikuuta 2024. Työtaisteluiden aikana ehdokkaat eivät saa osallistua seremonioihin, eikä niiden käsikirjoittaminen onnistu, mikä todennäköisesti olisi vaikuttanut syyskuun tilaisuuksien katsojamääriin. Emmy-gaalaa siirrettiin edellisen kerran vuonna 2001 syyskuun 11. päivän terroritekojen jälkeen.
Aihekohtaiset tilaisuudet

Emmy-palkinnot jaetaan useissa aihekohtaisissa tilaisuuksissa, joita pidetään läpi vuoden. Jokaiseen tilaisuuteen kuuluu ehdokkuus- ja äänestysprosessi sekä erilaisia sääntöjä komiteaa kohtaan. Jokaisessa tilaisuudessa on myös oma joukkonsa palkintokategorioita, joilla on usein myös oma nimensä (esim. parhaan draamasarjan Primetime Emmy tai parhaan draamasarjan Daytime Emmy).
Kaikkia palkinnon saaneita kutsutaan "Emmy-voittajiksi" huolimatta siitä, missä osa-alueessa he ovat Emmyn voittaneet.
Aihekohtaiset tilaisuudet > Primetime Emmyt

Primetime Emmy -palkinnot jaetaan tunnustuksena amerikkalaisessa prime time -televisio-ohjelmassa menestymisestä. Tilaisuudet pidetään yleensä syyskuussa viikkoa ennen television syyskauden alkua. Tilaisuudet esitetään yleensä ABC:llä, CBS:llä, NBC:llä ja FOXilla.
Osa palkinnoista, jotka jaetaan lavasteissa työskenteleville, kuten art directorille, puvustajalle, kuvaajalle ja editorille, jaetaan Creative Arts Emmy -tilaisuudessa muutamaa päivää myöhemmin.
Aihekohtaiset tilaisuudet > Daytime Emmyt

Daytime Emmy -palkinnot jaetaan yleensä kesäkuussa päivällä esitettävien ohjelmien menestyjille. Ensimmäiset Daytime Emmyt jaettiin vuonna 1972, mutta oman tilaisuutensa ne saivat vasta vuonna 1974.
Kuten Primetime Emmyissäkin, Creative Arts Emmy-palkinnot jaetaan muutamaa päivää aiemmin lavasteissa työskenteleville.
Aihekohtaiset tilaisuudet > Urheilu Emmyt

Urheilu Emmy-palkinnot jaetaan urheiluohjelmissa menestyneille. Palkintotilaisuus pidetään joka kevät, yleensä huhtikuun lopussa tai toukokuun alussa New York Cityssä.
Aihekohtaiset tilaisuudet > Teknologian ja insinööritieteen Emmyt

Teknologian & insinööritieteen Emmy-palkinnot jaetaan yksilöille, yhtiöille tai tieteellisille tai teknisille organisaatioille tunnustuksena merkittävästä kehityksestä ja teknologia-avustuksessa sekä television insinööriaspekteissa.
Aihekohtaiset tilaisuudet > Alueelliset Emmyt

Yhdysvalloissa jaetaan 20 alueellista Emmy-palkintoa tunnustuksena menestyksestä televisioalalla, esimerkiksi paikallisuutisissa tai muissa paikallistuotannon ohjelmissa. 19 alueellisista palkinnoista on yhteydessä NATAS:iin.
Alueellinen Emmy-patsas on 29 cm korkea ja painaa 1,4 kg. Primetime Emmy-patsas puolestaan on 39 cm korkea ja painaa 2,5 kg.
| Alue | Osavaltiot alueella |
| --- | --- |
Boston / New England: Maine, Massachusetts, New Hampshire, Rhode Island ja Vermont; suurin osa Connecticutia
Chicago / Midwest: Osa Illinoisia, Indiana ja Wisconsin
Highlands Ranch / Heartlands: Colorado, Nebraska, Kansas ja Oklahoma; Osa Wyomingia
Dallas / Lone Star: Texas; Osa New Mexicoa
Los Angeles (ATAS): Vain Los Angeles
Brecksville / Lower Great Lakes: Osa Indianaa, Ohio ja Pennsylvania
Southfield / Michigan: Michigan
Arkansas / Mid-America: Arkansas, Iowa ja Missouri; Osa Illinoisa ja Louisianaa
Delaware / Mid-Atlantic: Delaware; Suurin osa Pennsylvania; Osa New Jerseyä ja Ohiota
Nashville / Midsouth: Pohjois-Carolina, Tennessee
Maryland / National Capitol / Chesapeake Bay: Maryland, Virginia ja Washington D.C.
New York / New York: New York; Osa Connecticut ja New Jerseyta
Alaska / Northwest: Alaska, Idaho, Montana, Oregon ja Washington
Kentucky / Ohio Valley: Kentucky ja Länsi-Virginia; Osa Indianaa ja Ohiota
San Diego / Pacific Southwest: Suurin osa Etelä-Californiaa; Osa Nevadaa
Arizona / Rocky Mountain: Arizona ja Utah; Suurin osa New Mexicoa ja Wyomingia; Osa Etelä-Californiaa
San Francisco / Northern California: Pohjois-California ja Hawaii; Osa Nevadaa
Atlanta / Southeast: Mississippi ja Etelä-Carolina; Suurin osa Alabamaa ja Georgiaa
Suncoast: Florida; Osa Alabamaa, Louisianaa ja Georgiaa
Minnesota / Upper Midwest: Minnesota, Pohjois-Dakota ja Etelä-Dakota; Osa Nebraskaa ja Wisconsinia
Aihekohtaiset tilaisuudet > Kansainväliset Emmyt

International Academy of Television Arts & Sciences jakaa Kansainväliset Emmy-palkinnot parhaille kansainvälisille televisio-ohjelmille. Kansainvälisessä Emmy-gaalassa on 14 kategoriaa: Taideohjelma; Paras miesnäyttelijä; Paras naisnäyttelijä; Lapset & Nuoriso; Komedia; Ajankohtaisohjelma; Dokumentti; Draamasarja; Keskustelukanava; Keskusteluohjelma; Keskustelupalvelin; Uutiset; Ei-käsikirjoitettu viihde; Telenovela; sekä TV-elokuva/minisarja.
Palkinnot jaetaan kansainvälisessä Emmy-gaalassa joka vuoden marraskuussa.
Kolmen keskustelukategorian palkinnot jaetaan erillisessä tilaisuudessa MIPTV:n aikana Cannesissa.
Aihekohtaiset tilaisuudet > Muut Emmyt

Opiskelija Emmyt
Valtakunnalliset TV-uutislähetykset ja -dokumentit
Bisnes- ja finanssiselostus
Julkiset palvelut
Bob Hope Humanitarian -palkinto
Aiheesta muualla

Wikimedia Commonsissa on kuvia tai muita tiedostoja aiheesta .
Primetime Emmy -palkinnot (englanniksi)
Daytime Emmy -palkinnot (englanniksi)
Kansainväliset Emmy-palkinnot (Arkistoitu – Internet Archive) (englanniksi)
Beetlejuice Beetlejuice

Beetlejuice Beetlejuice on vuonna 2024 ensi-iltansa saanut fantasia-komediaelokuva. Se on jatko-osa vuonna 1988 ilmestyneelle Beetlejuice-elokuvalle. Molemmat elokuvat on ohjannut Tim Burton. Ensimmäisen elokuvan näyttelijöistä mukana ovat Michael Keaton, Winona Ryder ja Catherine O'Hara. Heidän lisäksi mukana ovat muun muassa Jenna Ortega, Justin Theroux, Willem Dafoe, Monica Bellucci ja Arthur Conti sekä pienessä sivuroolissa on myös Danny DeVito.
| Beetlejuice Beetlejuice |
| --- | --- |
 Beetlejuice Beetlejuice -elokuvan digitaalinen juliste kuvattuna Finnkinon Tennispalatsin aulassa Helsingissä.
Ohjaaja:  Tim Burton
Käsikirjoittaja:  Alfred Gough  Miles Millar
Perustuu:  Alfred Goughin, Miles Millarin ja Seth Grahame-Smithin tarinaan
Tuottaja:  Tim Burton (p.g.a.)  Dede Gardner  Tommy Harper (p.g.a.)  Jeremy Kleiner  Marc Toberoff
Säveltäjä:  Danny Elfman
Kuvaaja:  Haris Zambarloukos
Leikkaaja:  Jay Prychidny
Lavastaja:  Mark Scruton
Pääosat:  Michael Keaton  Winona Ryder  Catherine O'Hara  Jenna Ortega  Justin Theroux  Willem Dafoe  Monica Bellucci  Arthur Conti
Valmistustiedot
Valmistusmaa:  Yhdysvallat  Ranska
Tuotantoyhtiö:  Warner Bros.  French Film Company  Plan B Entertainment  The Geffen Company (co-production)  Tim Burton Productions  Tommy Harper Productions
Levittäjä:  Warner Bros. Warner Bros. Pictures InterCom
Ensi-ilta:  6. syyskuuta 2024
Kesto:  105 minuuttia
Alkuperäiskieli:  Englanti  Italia  Ranska  Espanja
Budjetti:  100 miljoonaa $
Tuotto:  451 miljoonaa $
Edeltäjä:  Beetlejuice
Aiheesta muualla
IMDb 
Elonet
AllMovie
Infobox OKNimi-testi OK:
Juoni

Beetlejuice Beetlejuicen tapahtumat sijoittuvat nykyaikaan eli 36 vuotta ensimmäisen elokuvan tapahtumien jälkeen. Lydia Deetz on aikuinen ja pitää omaa paranormaaleja ilmiöitä käsittelevää tosi-tv-ohjelmaa nimeltä Ghost House with Lydia Deetz. Hänellä on vaikea suhde teini-ikäiseen tyttäreensä Astridiin, joka opiskelee sisäoppilaitoksessa. Lydian äitipuoli Delia Deetz on edelleen taiteilija. Hänen miehensä, Lydian isä, kuolee lento-onnettomuuden seurauksena. Tämän johdosta he kaikki palaavat Winter Riverissä olevaan sukutaloon hautajaisia varten.
Tästä alkaa vaiherikkaat tapahtumat, jotka lopulta vievät elävän Astridin tuonpuoleiseen maailmaan, jonne hän on vaarassa jäädä pysyvästi. Lydia haluaa pelastaa tyttärensä sieltä takaisin elävien maailmaan. Hän päätyy sanomaan kolmesti Beetlejuice pyytääkseen apua tuonpuoleiselta ilkikuriselta demonilta, Beetlejuicelta – hinnalla millä hyvänsä. Kuvioissa on mukana myös Lydian manageri Rory sekä Beetlejuicen vaimo vuosisatojen takaa, Delores, joka kirjaimellisesti kasaa itsensä etsiäkseen vastahakoisen miehensä käsiinsä. Deloresta taas jahtaa tuonpuoleisen rikosetsivä Wolf Jackson.
Näyttelijät

| 0 | 1 | 2 |
| --- | --- | --- |
|  Michael Keaton  | … |  Beetlejuice  |
|  Winona Ryder  | … |  Lydia Deetz  |
|  Catherine O'Hara  | … |  Delia Deetz  |
|  Jenna Ortega  | … |  Astrid Deetz  |
|  Justin Theroux  | … |  Rory  |
|  Willem Dafoe  | … |  Wolf Jackson  |
|  Monica Bellucci  | … |  Delores  |
|  Arthur Conti  | … |  Jeremy  |
|  Nick Kellington  | … |  Bob-Shrinker  |
|  Santiago Cabrera  | … |  Richard  |
|  Burn Gorman  | … |  Father Damien  |
|  Danny DeVito  | … |  Janitor  |
|  Sami Slimane  | … |  Le Tigre  |
|  Amy Nuttall  | … |  Jane Butterfield  |
Tuotanto

Alun perin tuotantoyhtiö Warner Bros. halusi, että Beetlejuice Beetlejuice näytettäisiin vain Maxilla eikä ollenkaan elokuvateattereissa. Tim Burton ei tähän suostunut, joten Warner Bros. suostui teatterilevitykseen sillä ehdolla, että elokuvan budjettia pienennetään 147 miljoonasta dollarista 100 miljoonaan dollariin. Tämän seurauksena neuvoteltiin ja saatiin näyttelijät suostumaan järjestelyyn, jossa heidän palkkansa kiinnitettiin elokuvan tuottoihin.
Lainaus Episodin digiartikkelista: ”Burton pyrki tekemään efektit kameran edessä milloin vain mahdollista ja piti digitaalisuuden minimissään. Välillä tuntui kuin olisimme tehneet performanssi-taidetta. Monican Delores-hahmon esittelyyn lisäsimme jotain digitaalisesti, mutta suurin osa siitäkin tehtiin livenä. Minulle oli tärkeää tehdä efektit paikan päällä, ei jälkikäteen, kuten ennen muinoin. Se oli minusta vaivan arvoista. Burton väsäsi itse hahmotelmia tuonpuoleisesta ja elokuvan hahmoista. Annoin niitä kaikille, lavastajille, maskeeraajille ja muille tekijöille, jotka lisäsivät omaa osuuttaan. Kyseessä oli ideoiden kerääminen kaikilta. Jotkut hahmoistani päätyivät elokuvaan, joidenkin osalta saatoin ylittää rajan. Ne täytyy säästää vain aikuisille tarkoitettuihin dvd-ekstroihin.”
Vastaanotto

Ensi-iltaviikonlopun tuotto Pohjois-Amerikassa oli menestys: elokuva tuotti pelkästään silloin 111 miljoonaa dollaria.
Helsingin Sanomien Jussi Ahlroth antoi elokuvalle kolme tähteä todeten muun muassa, että ”Beetlejuicen paluu on sitä hyvää timburtonia, surrealistista ilottelua ja verisen virnistelevää tykitystä, jossa vahvat perustunteet ovat pinnassa...Jatko-osa toimii.”
Episodin Jouni Vikman antoi taas elokuvalle neljä tähteä todeten muun muassa, että ”Beetlejuice Beetlejuice on loputtoman kekseliäs kauhuhassuttelu, joka ei ota vakavasti itseään eikä katsojan odotuksia. Hahmojen reagointi kaikkeen eteen heitettyyn on aidosti hauskaa, usein ääneen naurattavaa.”
Aiheesta muualla

Beetlejuice Beetlejuice Internet Movie Databasessa (englanniksi)
Beetlejuice Beetlejuice Elonetissä (suomeksi)
Tim Burtonin ja näyttelijöiden haastattelu Episodi.fi verkkojulkaisussa, jonka on toimittanut Jouni Vikman 25.9.2024 Warner Bros. yhtiön haastatteluiden pohjalta. Viitattu 19.10.2024 (suomeksi)
Tim Burtonin synkän kiehtova satumaailma — ohjaajasuuruuden ura Batmanista Beetlejuice Beetlejuiceen Yle Areenan Kulttuuriykkösen podcast 5.9.2024, jonka on toimittanut Juhani Kenttämaa. Viitattu 21.10.2024 (suomeksi)
Avatar (elokuvasarja)

| Avatar |
| --- | --- |
Ohjaaja:  James Cameron (1-5)
Käsikirjoittaja:  James Cameron (1-5) Rick Jaffa & Amanda Silver (2-3) Josh Friedman (4) Shane Salerno (5)
Tuottaja:  James Cameron & Jon Landau (1-5)
Valmistustiedot
Valmistusmaa:  Yhdysvallat
Tuotantoyhtiö:  Lightstorm Entertainment
Levittäjä:  20th Century Studios
Ensi-ilta:  2009–
Alkuperäiskieli:  englanti
Aiheesta muualla
Virallinen sivusto
Infobox OKNimi-testi OK: 
Avatar on yhdysvaltalainen tieteiselokuvasarja, jonka on luonut elokuvaohjaaja, käsikirjoittaja ja tuottaja James Cameron. Elokuvasarjan nimi tulee jumalan ruumiillistumaa tarkoittavasta hindulaisesta käsitteestä avatar, joka elokuvasarjan kontekstissa viittaa ihmismielen siirtämiseen toiseen kehoon teknologian keinoin. Sarjasta on tehty elokuvien lisäksi sarjakuvia, leluja ja videopelejä. Elokuvasarjan tuotantoyhtiönä tomii Lightstorm Entertainment ja levittäjänä 20th Century Studios. Avatar-elokuvat ovat tuottaneet toistaiseksi 5,2 miljardia dollaria, mikä tekee siitä kaikkien aikojen 15. tuottaneimman elokuvasarjan.
Sarjan ensimmäinen osa, Avatar, julkaistiin vuonna 2009 ja se on kaikkien aikojen tuottoisin elokuva. Jatko-osa, Avatar: The Way of Water, julkaistiin vuonna 2022, ja se on kaikkien aikojen kolmanneksi tuottoisin elokuva. Kolmas elokuva, Avatar: Fire and Ash, tullaan julkaisemaan vuonna 2025. Elokuvasarjaan on tarkoitus kuulua kaikkiaan viisi elokuvaa: neljäs ja viides osa julkaistaan vuosina 2029 ja 2031. Sarjan kaikki osat ohjannee James Cameron ja tuottanee Cameron yhdessä Jon Landaun kanssa.
Ensimmäisen elokuvan tavoin kaikki neljä jatko-osaa ovat itsenäisiä elokuvia. Neljällä jatko-osalla on kuitenkin kokonaisvaltainen metakertomus, joka yhdistää ne toisiinsa muodostaen laajan, toisiinsa kytkeytyvän saagan.
Vuonna 2023 julkaistiin elokuvasarjaan perustuva peli nimeltään Avatar: Frontiers of Pandora.
Elokuvat

| Elokuva | Julkaisupäivä | Ohjaaja | Kirjoittanut> Käsikirjoittaja | Kirjoittanut> Tarina | Tuottaja | Status |
| --- | --- | --- | --- | --- | --- | --- |
| Avatar | 2009-12-1818. joulukuuta 2009 | James Cameron | James Cameron | James Cameron | James Cameron ja Jon Landau | Julkaistu |
| Avatar: The Way of Water |  2022-12-1414. joulukuuta 2022  2022-12-1616. joulukuuta 2022 | James Cameron | James Cameron, Rick Jaffa & Amanda Silver | James Cameron, Rick Jaffa, Amanda Silver, Josh Friedman ja Shane Salerno | James Cameron ja Jon Landau | Julkaistu |
| Avatar: Fire and Ash | 2025-12-1919. joulukuuta 2025 | James Cameron | James Cameron, Rick Jaffa & Amanda Silver | James Cameron, Rick Jaffa, Amanda Silver, Josh Friedman ja Shane Salerno | James Cameron ja Jon Landau | Jälkituotannossa |
| Avatar 4 | 2029-12-2121. joulukuuta 2029 | James Cameron | James Cameron ja Josh Friedman | James Cameron, Rick Jaffa, Amanda Silver, Josh Friedman ja Shane Salerno | James Cameron ja Jon Landau | Kuvattavana |
| Avatar 5 | 2031-12-1919. joulukuuta 2031 | James Cameron | James Cameron ja Shane Salerno | James Cameron, Rick Jaffa, Amanda Silver, Josh Friedman ja Shane Salerno | James Cameron ja Jon Landau | Esituotannossa |
Elokuvat > Avatar (2009)

Avatar sijoittuu vuoteen 2154, ja keskittyy eeppiseen konfliktiin Pandoralla, joka on Alpha Centaurin tähdistössä sijaitsevaa Polyphemus-planeettaa kiertävä Maan kokoinen kuu. Pandoralla ihmissiirtolaiset ja Pandoran tuntevat humanoidit alkuperäisasukkaat, na'vit, käyvät sotaa planeetan luonnonvaroista (kuten älymetallin) ja jälkimmäisten jatkuvasta olemassaolosta. Elokuvan nimi viittaa kauko-ohjattaviin, geneettisesti muokattuihin ihmis-na'vi-kehoihin, joita elokuvan ihmishahmot käyttävät vuorovaikutuksessa alkuasukkaiden kanssa. Elokuvan päähenkilö on Jake Sully, jaloistaan halvaantunut nuori mies, joka käyttää RDA-yhtiön luomaa na'vi-kehoa kommunikoidakseen naispuolisen na'vin, Neytirin, ja tämän heimon, Omatikayan, kanssa. Elokuvan roistona on eversti Miles Quaritch, joka on valmis käyttämään väkivaltaisia na'veja vastaan RDA:n tavoitteiden edistämiseksi.
Avatar sai ensi-iltansa 18. joulukuuta 2009.